钦定古今图书集成/明伦汇编/氏族典/第302卷 > 梁杞
## 钦定古今图书集成/明伦汇编/氏族典/第302卷 > 梁杞

按《万姓统谱》：“杞，莆田人。性淳谨好学，通《五经》。庆历六
年登进士。初为连州司理，谳狱详明，部使者论荐为
桂阳令。莅政以惠民为本，恤孤寡，抑奸猾，作陂池，教
种艺，平赋役，弭盗贼，庶务悉举。虔商有扰市廛者，设
方略殴逐之，邑以大治。嘉祐中，迁比部员外郎，寻以
朝奉郎通判鄂州军事。俗尚巫鬼，为置医局，斥去淫”
祠。陋俗为之一变。熙宁初致仕。